Μαξιμιλιανός Β΄ της Βαυαρίας

Ο Μαξιμιλιανός Β΄ (γερμ. Maximilian II., 28 Νοεμβρίου 1811 - 10 Μαρτίου 1864) του Οίκου των Βίττελσμπαχ ήταν βασιλιάς της Βαυαρίας (1848-64). 

Η εποχή του
Ο Μαξιμιλιανός Ιωσήφ γεννήθηκε στο Μόναχο. Ήταν το πρώτο παιδί και ο πρωτότοκος γιος του Λουδοβίκου Α΄ της Βαυαρίας και της Θηρεσίας των Βέττιν, κόρης του Φρειδερίκου της Σαξονίας-Χίλντμπουργκχαουζεν (μετά της Σαξονίας-Αλτεμβούργου). Ήταν ο μεγαλύτερος αδελφός του Όθωνος, Βασιλιά της Ελλάδας.

Ο πατέρας του και ο γιος του, Λουδοβίκος Β΄, ενασχολήθηκαν υπερβολικά με την κατασκευή οικοδομημάτων· αντίθετα, ο Μαξιμιλιανός Β΄ έδειξε μεγάλο ενδιαφέρον με τη διακυβέρνηση του κράτους, έτσι έγινε πολύ δημοφιλής. Ανέβηκε στο θρόνο μετά την παραίτηση του πατέρα του το 1848, έτος που στη Γερμανία εξελισσόταν επανάσταση, και κατάφερε να επαναφέρει τη σταθερότητα στη χώρα.

Προσπαθούσε να διατηρήσει τη Βαυαρία ανεξάρτητη από τους πολέμους της Γερμανικής Ενοποίησης και να μεταμορφώσει το Μόναχο, πρωτεύουσα του βασιλείου, σε πρωτεύουσα του πολιτισμού και της παιδείας.

Απεβίωσε το 1864 και τον διαδέχθηκε ο μεγαλύτερος γιος του, Λουδοβίκος.

Οικογένεια
Νυμφεύτηκε τη Μαρία των Χοεντσόλλερν, κόρη του Γουλιέλμου της Πρωσίας. Είχαν δύο τέκνα:
 Λουδοβίκος Β΄ (1845 - 1886), Βασιλιάς της Βαυαρίας.
 Όθων (1848 - 1916), Βασιλιάς της Βαυαρίας.
Και οι δύο υιοί του διακηρύχθηκαν παράφρονες και εκθρονίστηκαν. Τον Όθωνα διαδέχθηκε ο Λουδοβίκος Γ΄, γιος του Λεοπόλδου της Βαυαρίας (αδελφού του Μαξιμιλιανού Β΄ και αντιβασιλέα του Λουδοβίκου Β΄ και του Όθωνος).

Πίνακας προγόνων

Πηγές
 George Windell (1954), The Catholics and German Unity, University of Minnesota Press. Pages 17–19.
Chisholm, Hugh, ed. (1911). "article name needed". Encyclopædia Britannica (11th ed.). Cambridge University Press.

Κατηγορία:Βασιλείς της Βαυαρίας
Κατηγορία:Οίκος του Βίττελσμπαχ